Deep River (Belize)

De Deep River is en üm un bi 50 Kilometer langen Stroom in’n Distrikt Toledo von Belize, de in de Karibische See münnt.

De Stroom hett en Afströömrebeed von üm un bi 470 km².

 Verloop 

De Stroom hett sien Born as Warrie Creek in de Maya-Bargen. Von dor flütt de Warrie Creek dör de Deep River Forest Reserve na Süüdoosten bet Medina Bank, wo de Southern Highway mit en Brügg över’n Stroom föhrt. Dor nimmt he den Naam Deep River an. He nimmt von links den twölv Kilometer langen Big Dry Creek un den 16 Kilometer langen Thousand Creek op. Bi de Punta-Ycacos-Laguun münnt de Deep River in de Karibische See.

Annere Öörd as Medina Bank gifft dat an’n Stroom nich.

Kategorie:Stroom
Kategorie:Distrikt Toledo